CELEX: 52017DP0459
Language: da
Date: 2017-11-30 00:00:00
Title: Europa-Parlamentets afgørelse af 30. november 2017 om anmodning om ophævelse af Ana Gomes' immunitet (2017/2096(IMM))

4.10.2018   
            
            
               DA
            
            
               Den Europæiske Unions Tidende
            
            
               C 356/137
            
         
      P8_TA(2017)0459
      Anmodning om ophævelse af Ana Gomes' immunitet
      Europa-Parlamentets afgørelse af 30. november 2017 om anmodning om ophævelse af Ana Gomes' immunitet (2017/2096(IMM))
      (2018/C 356/19)
      
         Europa-Parlamentet,
      
                  —
               
               
                  der henviser til anmodning om ophævelse af Ana Gomes' immunitet, som er fremsendt den 30. maj 2017 af Portugals faste repræsentation ved Den Europæiske Union og undertegnet af Den Portugisiske Republiks vicestatsadvokat, i forbindelse med en straffesag, som verserer ved anklagemyndigheden ved distriktsdomstolen i Peso da Régua — retskredsen Vila Real (ref. NUIPC 430/16.6T9LSBP), og hvorom der blev givet meddelelse på plenarmødet den 12. juni 2017,
               
            
                  —
               
               
                  der har hørt Ana Gomes, jf. forretningsordenens artikel 9, stk. 6,
               
            
                  —
               
               
                  der henviser til artikel 8 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
               
            
                  —
               
               
                  der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),
               
            
                  —
               
               
                  der henviser til artikel 157, stk. 2, i Den Portugisiske Republiks forfatning og artikel 11 i vedtægten for medlemmer af Den Portugisiske Republiks Nationalforsamling,
               
            
                  —
               
               
                  der henviser til forretningsordenens artikel 5, stk. 2, artikel 6, stk. 1, og artikel 9,
               
            
                  —
               
               
                  der henviser til betænkning fra Retsudvalget (A8-0363/2017),
               
            
                  A.
               
               
                  der henviser til, at en offentlig anklager ved Den Portugisiske Republiks anklagemyndighed i retskredsen Vila Real, anklagemyndigheden ved distriktsdomstolen i Peso da Régua, har fremsat anmodning om ophævelse af Ana Gomes' parlamentariske immunitet i forbindelse med udtalelser fremsat af medlemmet i et interview i avisen Diário de Noticias, og som avisen offentliggjorde på internettet den 29. april 2016; der henviser til, at anmodningen er blevet indgivet med henblik på indledning af en straffesag mod medlemmet, og afhøring af hende herunder;
               
            
                  B.
               
               
                  der henviser til, at artiklen handlede om ransagninger i forbindelse med skibsværfterne i Viana, og at Gomes, idet hun henviste til salget af færgen »Atlântida« (som efter hendes mening var blevet solgt »for nogle håndører«), udtalte, at det var tegn på, at noget stak under, og at der var tale om et tilfælde af åbenlys korruption;
               
            
                  C.
               
               
                  der henviser til, at der blandt de forhold, der er indgivet klage om mod medlemmet, teoretisk set er tre, som er strafbare, nemlig ærekrænkelse over for en institution, en tjeneste eller en juridisk person, som omhandles i og straffes i henhold til artikel 187, stk. 1 og stk. 2, litra a), og artikel 183, stk. 2, i straffeloven, i forhold til to civile parter, en forseelse, som straffes med indtil to års fængsel eller en bødestraf på ikke under 120 dagbøder;
               
            
                  D.
               
               
                  der henviser til, at Europa-Parlamentets medlemmer i henhold til artikel 8 i protokol nr. 7 vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv;
               
            
                  E.
               
               
                  der henviser til, at det i artikel 5 i Europa-Parlamentets forretningsorden slås fast, at Parlamentet under udøvelsen af sine beføjelser vedrørende privilegier og immuniteter arbejder for at bevare sin integritet som demokratisk lovgivende forsamling og sikre medlemmernes uafhængighed under udførelsen af deres opgaver;
               
            
                  F.
               
               
                  der henviser til, at EU-Domstolen har slået fast, at en udtalelse, som et medlem fremsætter uden for Europa-Parlamentet, kan udgøre en meningstilkendegivelse under udøvelsen af det pågældende medlems hverv i henhold til artikel 8 i protokol nr. 7, når der foreligger en subjektiv vurdering, som udgør en direkte og åbenlys forbindelse til medlemmets udøvelse af sit hverv i Europa-Parlamentet, og der lægges således ikke vægt på stedet, hvor udtalelsen er blevet fremsat, men på dens karakter og indhold;
               
            
                  G.
               
               
                  der henviser til, at den politiske debat nu til dags i stadigt stigende grad foregår uden for Parlamentets lokaler ved hjælp af kommunikationsmidler, som spænder lige fra pressemeddelelser til interview, blogs og internettet;
               
            
                  H.
               
               
                  der henviser til, at Gomes fremsatte udtalelserne i det pågældende interview under udøvelsen af sit hverv som medlem af Europa-Parlamentet og helt konkret i forbindelse med varetagelsen af opgaver i kraft af hendes rolle som næstformand for det undersøgelsesudvalg, som havde fået til opgave at undersøge anklager om overtrædelse af og dårlig forvaltning i forbindelse med anvendelsen af EU-retten med hensyn til hvidvaskning af penge, skatteunddragelse og skatteundgåelse;
               
            
                  I.
               
               
                  der henviser til, at Gomes' udtalelser hænger direkte sammen med hendes udtalelser i TV-programmet »Ansigt til Ansigt — Ana Gomes mod Carlos Abreu Amorim« på TVI24, sendt den 29. november 2013, i forbindelse med hvilke Europa-Parlamentet forsvarede hendes immunitet (2);
               
            
                  J.
               
               
                  der henviser til, at Gomes' udtalelser dermed ligger inden for rammerne af hendes arbejde i Europa-Parlamentet;
               
            
               
                  1.
               
               
                  vedtager ikke at ophæve Ana Gomes' immunitet;
               
            
               
                  2.
               
               
                  pålægger sin formand straks at sende denne afgørelse og det kompetente udvalgs betænkning til Den Portugisiske Republiks kompetente myndigheder og Ana Gomes.
               
            
         (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.
      
         (2)  Europa-Parlamentets afgørelse af 13. november 2014 om anmodning om ophævelse af Ana Gomes' immunitet (EUT C 285 af 5.8.2016, s. 19).